open-index/open-wikipedia-markdown huggingface dataset:
Nadera Shalhoub-Kevorkian

**Nadera Shalhoub-Kevorkian** (, ; s. 1960 Haifa, Israel) on israelilainen oikeustieteilijä ja feministi, kansallisuudeltaan arabi. Shalhoub-Kevorkian oli Jerusalemin heprealaisen yliopiston oikeustieteen professori. Mediatietojen mukaan hän eläköityi elokuussa 2024.

Shalhoub-Kevorkianin työ on keskittynyt traumoihin, valtiorikoksiin, kansanmurhaan sekä sukupuoleen perustuvaan väkivaltaan ja valvontaan. Hän on ollut Jerusalemin heprealaisen yliopiston oikeustieteen professori ja Lontoon Queen Maryn yliopiston kansainvälisen oikeustieteen professori.

## Pidätys keväällä 2024
Israelin viranomaiset pidättivät Shalhoub-Kevorkianin huhtikuussa 2024. Pidätyksen syyksi ilmoitettiin Shalhoub-Kevorkianin podcast-vieraana esittämät kommentit. Poliisin mukaan Shalhoub-Kevorkiania epäiltiin terrorismiin, väkivaltaan ja rasismiin yllyttämisestä. Shalhoub-Kevorkian oli todennut haastattelussa, että Israel käyttää väitteitä lokakuun 7. päivän hyökkäyksen raiskauksista ja surmatuista vauvoista oikeuttaakseen toimiaan Gazassa.

Häntä pidettiin yön yli olosuhteissa, joita hänen asianajajansa kuvailivat ”kauheiksi” ja nöyryyttäviksi, kunnes tuomioistuin määräsi Shalhoub-Kevorkianin vapautettavaksi ja hylkäsi poliisin vaatimuksen pidentää hänen pidätystään.

Heprealainen yliopisto julkaisi lausunnon, jonka mukaan yliopisto on eri mieltä Shalhoub-Kevorkianin kanssa, mutta huolissaan tämän pidätyksestä, jos sen syynä ovat hänen lausuntonsa.

Loppuvuodesta 2023 Heprealaisen yliopiston rehtori oli kehottanut Shalhoub-Kevorkiania eroamaan, koska hän oli allekirjoittanut kirjeen, jossa hän vaati tulitaukoa Gazan kaistalle ja kuvaili Israelin toimia Gazan sodassa kansanmurhaksi. Maaliskuussa 2024 Shalhoub-Kevorkian oli hyllytetty lyhyeksi ajaksi, koska hän oli sanonut podcast-jaksossa että sionismi tulisi lopettaa.

## Lähteet
Selina Leem

**Selina Neirok Leem** (s. 1997 Majuro) on marshallinsaarelainen ilmastoaktivisti, julkinen puhuja ja runoilija.

Leem opiskeli Freiburgin UWC Robert Bosch Collegessa Saksassa vuosina 2014–2016. Hän kiinnostui voimakkaasti ilmastoasioista tilanteessa, jossa suhteellisen maltillinenkin merenpinnan nousu muodosti uhan hänen kotisaarensa asuinkelpoisuudelle. Leem osallistui vuonna 2015 nuorimpana puhujana Pariisin ilmastokokoukseen, jossa hänen kanssaan esiintyi Marshallinsaarten silloinen ulkoministeri Tony deBrum. Hän sai puheellaan maailmanlaajuista huomiota. Leem on esiintynyt myös muun muassa TED-konferenssissa, Glasgow’n ilmastokokouksessa 2021, Skoll World Forumissa ja Saksan G20-mielenosoituksissa. Hän on One Young Worldin lähettiläs. Leem esiintyi Leonardo DiCaprion ilmastoaiheisessa dokumentissa *[[Before the Flood (eokuva)|Before the Flood]]*. Hän oli yksi kirjoittajista emeritusprofessori Andrew Garrodin julkaisussa *I Talk of Dreams*.

## Lähteet
Cathie Wood

**Cathie Wood** (s. 1955) on yhdysvaltalainen toimitusjohtaja ja suursijoittaja.

Wood opiskeli taloustiedettä Etelä-Kalifornian yliopistossa, jossa häntä opetti Arthur Laffer. Hän aloitti uransa finanssipalveluiden parissa 1970-luvun loppupuolella. Wood perusti vuonna 2014 Ark Invest -sijoitusyhtiön, jonka lippulaivatuote on Ark Innovation -rahasto. Wood on keskittynyt sijoittamaan vahvan kasvupotentiaalin yhtiöihin, joihin liittyy myös korkea volatiliteetti. Ark Invest -yhtiö on sijoittanut innovaatioihin, kuten robottiautoihin ja genomiikkaan.

Wood tunnetaan Teslan tukijana. Maaliskuussa 2025 hän odotti Teslan osakkeen saavuttavan 2&nbsp;600 dollarin kappalehinnan viiden vuoden sisällä. Hän perusteli tätä robottiajoneuvoilla arvonnousun ajureina. Ark Innovation -rahastossa suurin paino oli tuolloin yhä Teslalla, vaikka osakkeen arvo oli marraskuusta 2024 lähtien noin puolittunut.

## Lähteet
Rebecca Penneys

**Rebecca Penneys** (s. 1946) on yhdysvaltalainen pianisti ja pianopedagogi.

Penneys teki debyyttinsä resitalistina 9-vuotiaana ja soitti jo 11-vuotiaana Los Angelesin filharmonisen orkesterin solistina. Hän sai vuonna 1965 kriitikkojen erikoispalkinnon kansainvälisessä Frédéric Chopin -pianokilpailussa Varsovassa. Hänet palkittiin myös kansainvälisessä Vianna da Motta -musiikkikilpailussa vuonna 1970 ja kansainvälisessä Paloma O’Shea -pianokilpailussa vuonna 1975. Penneys sai opetusta muiden muassa Menahem Pressleriltä, György Sebőkilta, Iannis Xenakikselta, Leonard Steinilta, Rosina Lhévinneltä ja Arthur Rubinsteinilta. Hän teki New Yorkin -debyyttinsä Alice Tully Hallissa vuonna 1972. Penneys on myöhemmin kiertänyt esiintyjänä eri puolilla maailmaa.

Penneys perusti vuonna 1974 New Arts Trion, jolle myönnettiin Naumburg-kamarimusiikkipalkinnot vuosina 1980 ja 1982. Hän perusti Chautauqua Institutionin kamarimusiikkiohjelman vuonna 1978 ja opetti siellä pitkään. Hän aloitti opettamisen Eastman School of Musicissa vuonna 1980 ja on opettanut myös muissa yhdysvaltalaisissa oppilaitoksissa. Penneys on lisäksi tehnyt kansainvälisiä opetusmatkoja muun muassa Etelä-Koreaan, Kiinaan, Hongkongiin, Thaimaahan, Kolumbiaan ja Chileen. Hänestä tuli vuonna 2001 St. Petersburg Collegen residenssitaiteilija. Penneysin perustamaa ja hänen nimeään kantavaa, vuonna 2013 avajaiskautensa käynnistänyttä pianofestivaalia on isännöinnyt Etelä-Floridan yliopisto. Penneys on tehnyt monia levytyksiä.

## Lähteet
Vanha Gerby

**Vanha Gerby** () on Vaasan Gerbyn keskiosassa sijaitseva pienalue, joka muodostaa Vaasan 31. kaupunginosan yhdessä Gerbyn niemen luoteisosan ja Länsimetsän kanssa. Vanhan Gerbyn pienalueen itärajana on Västervikintie Kortelaaksontiehen asti ja alueen läpäisee Mäntymaantie. Gerbyn rantatien varrella Rantalahdentien ja Västervikintien välillä sijaitsevat kerrostalot kuuluvat myös pienalueeseen.

Alueen nimestä huolimatta Gerbyn vanhimmat rakennukset löytyvät viereisen kaupunginosan Lillbyn puolelta. Vanhan Gerbyn rakennuskanta on kuitenkin ajallisesti vaihtelevaa. Alueen itäosassa Västervikintien varrella oleva asutus on pääosin 1940- ja 1960-lukujen väliltä. Mäntymaantien talot ovat uudempia, niitä on rakennettu 1980-luvulta aina 2000-luvun loppuun asti. Vanhassa Gerbyssä on muutamia kaupungin vuokrataloja.

Vaasan kaupunki suunnittelee Gerbyn rinne -nimistä, noin 300 asukkaan asuinaluetta Mäntymaantien länsipuolella sijaitsevalle virkistyskäytössä olevalle metsäalueelle. Suunnitelma on herättänyt vastustusta paikallisissa ja hanketta vastustanut adressi keräsi lähes kaksituhatta nimeä.

## Palvelut
Vanhan Gerbyn alueella sijaitsevat Gerbyn ruotsinkielinen päiväkoti, suomenkielinen Paakarin päiväkoti ja Gerbyn seurakuntakoti. Mäntymaantiellä on Gerbyn terveysasema, jonka tiloissa toimii nykyään vain lastenneuvola. Hammashoito sekä lääkärin ja hoitajan vastaanotot muuttivat keskustaan vuosien 2022 ja 2023 aikana.

## Väestö
Vuonna 2015 Vanhan Gerbyn pienalueella asui 987 asukasta.

Vanhan Gerbyn asukkaista äidinkielenään suomea puhui 57,2&nbsp;%, ruotsia 25,5&nbsp;% ja muita kieliä 17,2&nbsp;% vuonna 2015. Alueen työvoimasta oli opiskelijoita 21,2&nbsp;% ja työttömiä 14,5&nbsp;% vuonna 2013. Muihin Gerbyn alueisiin verrattuna työttömien ja opiskelijoiden määrä on huomattavan suurta Vanhassa Gerbyssä. Myös muunkielisten osuus on suurin kaikista Gerbyn pienalueista.

## Lähteet
Ğəlimcan Şərəf

**Ğəlimcan Şərəf** (Ğəlimcan Şərəfetdin ulı Şərəf, Галимҗан Шәрәфетдин улы Шәрәф; 1896 Kazanin kuvernementti – 1950 Kazan) oli tataarien poliitikko, yhteiskunnallinen vaikuttaja ja kielitieteilijä. 

Şərəf oli keskeinen hahmo Tatarstanin autonomisen sosialistisen neuvostotasavallan perustamisessa (1920; nyk. Tatarsanin tasavalta). Hän oli asiantuntijana määrittelemässä tasavallan rajoja. Tätä ennen hän osallistui Venäjän muslimien yleiskokoukseen sekä Milli Məcles -kansalliskokoukseen kansanedustajana.

Vuonna 1926 Şərəf otti osaa ensimmäiseen turkologien Neuvostoliiton kongressiin Bakussa. Se keskittyi kirjaimiston latinalaistamiseen. Şərəf itse suosi arabialaisen kirjaimiston käyttämistä, ja lähetti seuraavana vuonna Stalinille kirjeen jossa alleviivasi sen tärkeyttä. Tämän jälkeen Şərəfiä alettiin perheineen vainota. Hän lopulta päätyi vankileirille. Päästyään vapaaksi vuonna 1945 Şərəf toimi tataarin kielen opettajana. 

Şərəf valmistui Kazanin yliopiston historiallis-filologisesta tiedekunnasta. Hän työskenteli itämaisten tieteiden osaston johtajana. Şərəf julkaisi teoksia, jotka keskittyivät etenkin tataarin kielen fonetiikkaan. Hänen kirjallinen työnsä sai merkittävää arvostusta ulkomailla. Şərəf julkaisi runoilija Ğabdulla Tuqayn kanssa ensimmäisen tataarinkielisen kirjallisuuden lukukirjan vuonna 1912 (Мәктәптә әдәбият дәресләре, 'kirjallisuuden oppitunnit koulussa').

## Lähteet
Kortelaakso

**Kortelaakso** () on Vaasan kaupungissa Gerbyn suuralueella sijaitseva pienalue, joka myös muodostaa Vaasan asemakaavoitetun 32. kaupunginosan. Kortelaakso on rakennettu vuosien 1980–2009 aikana ja se on Gerbyn alueille tyypillisesti omakoti- ja rivitalovaltainen.

Kaupunginosaan kuuluu lähes kaikki Kortelaaksontien varrella ja sen sivukujilla olevat rakennukset. Se rajautuu idässä Västervikintiehen ja alueen pohjoisin asutus on Tiilismaantiellä sekä Forsnerintiellä. 

Kortelaaksossa on ruotsinkielinen peruskoulu Gerby skola.

## Väestö
Vuonna 2015 Kortelaakson alueella asui 1&nbsp;365 asukasta.

Kortelaakson asukkaista äidinkielenään suomea puhui 65,3&nbsp;%, ruotsia 32,0&nbsp;% ja muita kieliä 2,6&nbsp;% vuonna 2015. Alueen työvoimasta oli opiskelijoita 12,6&nbsp;% ja työttömiä 5,0&nbsp;% vuonna 2013.

## Lähteet
Plaza hundida

**Plaza hundida** on Andien esihistorialliselle arkkitehtuurille ominainen madallettu aukio tai sisäpiha. Se rakennettiin kaivamalla maahan tasapohjainen kuoppa, muuraamalla maaseinät piiloon ja rakentamalla kuopan vastakkaisiin päätyihin portaat, jotka johtivat ympäröivän maan tasalle.

Madallettuja pihoja alettiin rakentaa esikeraamisen kauden lopulla. Ensimmäiset rakennettiin nykyisen Perun pohjoisosissa 3. vuosituhannella eaa. Ne olivat aluksi pyöreitä. Chavín de Huantarissa ne muuttuivat varhaisen horisontin aikaan nelikulmaisiksi. Tämä muoto säilyi Tiwanakun romahdukseen noin 1100 jaa. saakka.

## Lähteet
* 

### Viitteet
Zayne Parekh

**Zayne Parekh** (s. 15. helmikuuta 2006 Nobleton, Ontario, Kanada) on kanadalainen jääkiekkoilija, pelipaikaltaan puolustaja. Parekh edustaa NHL-joukkue Calgary Flamesia. Hänellä on tulokassopimus joukkueen kanssa kauden 2027–2028 loppuun saakka.

Ennen NHL-uraansa Parekh pelasi OHL-juniorisarjassa Saginaw Spiritin joukkuessa. Calgary Flames varasi hänet ensimmäisellä kierroksella yhdeksännellä varausvuorolla . Parekh on pelannut yhden NHL:n runkosarjan ottelun. Tässä ottelussa hän on tehnyt yhden maalin. Uran tilastot päivitetty 18. huhtikuuta 2025.

## Lähteet
Markku Ryynänen (professori)

**Markku Antti Ryynänen** (s. 3. heinäkuuta 1945 Lappee) on suomalainen lääkäri ja emeritusprofessori. 

Markku Ryynänen syntyi Erkki Olavi Ryynäsen ja Tyyne Meri Suomisen perheeseen. Hän avioitui 1976 Jaana Hintikan kanssa. Ryynänen tuli ylioppilaaksi Lappeenrannan lyseosta  1964 ja väitteli lääketieteen ja kirurgian tohtoriksi Kuopion yliopistossa 1982. Lääketieteen lisensiaatin tutkinnon Ryynänen suoritti Baselissa Sveitsissä 1972. 

Ryynänen oli terveyskeskuslääkäri Kemijärvellä 1973–1974 ja apulaislääkäri Kuopion yliopistollisessa sairaalassa ja Helsingin yliopistollisessa keskussairaalassa 1974–1981. Kuopiossa hän oli vielä erikoislääkäri 1983–1989 ja osaston ylilääkäri 1990–1998. Kuopion yliopiston dosentiksi Ryynänen tuli 1989. Hän toimi tutkijana Oxfordissa Englannissa 1982–1986 ja Philadelphiassa Yhdysvalloissa 1990–1992. Oulun yliopiston professoriksi 1998 tullut Ryynänen on toiminut professorina myös Jefferson Medical Collegessa Yhdysvalloissa. 

## Lähteet
Nelli Kalske

**Nelli Kalske** (s. 7. joulukuuta 2005) on suomalainen jalkapalloilija, pelipaikaltaan puolustaja. Hän edustaa Kansallisessa liigassa pelaavaa Helsingin Jalkapalloklubia.

Kalske pelasi juniorina Espoon Palloseurassa ja pääsi myös seuran edustusjoukkueessa pelaamaan naisten Kolmosta ja Kakkosta. Hän siirtyi kauden 2022 jälkeen Helsingin Jalkapalloklubiin ja pelasi viisi liigaottelua kaudella 2023. Hän pelasi tuolla kaudella myös Ykkösessä Pallokerho Keski-Uusimaan joukkueessa. Kaudella 2024 Kalske pelasi liigassa 24 ottelua ja teki elokuussa maalin Åland Unitedia vastaan. Hän voitti kaudella 2024 liigamestaruuden ja Suomen Cupin. Kaudella 2025 hän pelasi 17 liigaottelua tekemättä maaleja. Hän voitti toistamiseen liigamestaruuden ja Suomen Cupin.

Kalske on pelannut Suomen alle 17-, alle 18-, alle 19- ja alle 23-vuotiaiden maajoukkueissa. Hän pelasi alle 17-vuotiaiden Euroopan-mestaruuskilpailuissa 2022.

Nelli Kalskeen kaksossisko Lotta Kalske pelaa jalkapalloa Kansallisessa liigassa.

## Lähteet
Maljuk (rynnäkkökivääri)

**Maljuk** (, ), markkinointinimeltään **Vulkan**, on ukrainalainen bullpup-tyyppinen rynnäkkökivääri. Aseen suunnittelija ja valmistaja on ukrainalainen Interproinvest (IPI).

## Suunnittelu
Maljuk pohjautuu tekniikaltaan erittäin yleisiin neuvostoliittolaisiin AK/Kalašnikov- (AK-47, AKM, AK-74 yms.) rynnäkkökivääreihin, ja on eräänlainen bullpup-tyyppinen jatkokehitelmä. Maljukin edeltäjä on Ukrainassa aiemmin suunniteltu Vepr-rynnäkkökivääri, jonka perustalle Maljuk suunniteltiin. Vepristä on otettu opiksi ja Maljukiin tehty paljon parannuksia.

Maljuk painaa tyhjänä 3,8 kilogrammaa. Se on kokonaisuudessaan 71,2&nbsp;cm pitkä, josta piipun pituus on 41,5&nbsp;cm. Aseen runko on polymeeriä. Aseen päällä ja piipun kädensuojan alla on Picatinny-kiskot. Asetta voivat käyttää sekä oikea- että vasenkätiset ampujat, sillä kaikki säätimet ja painikkeet ovat pienin säädöin käytettävissä kummallakin kädellä.

Maljuk on saatavana kolmessa kaliiperissa: Neuvostoliitossa kehitetyissä 7,62×39 mm ja 5,45×39 mm sekä Nato-standardisoidussa 5,56×45 mm NATO. Neuvostopatruunat käyttävät tavanomaisia Kalašnikov-lippaita ja Nato-patruuna venäläisiä 5,56-kaliiperin Kalašnikov-lippaita. Aseen tulinopeus sarjatulella ammuttaessa on 660 laukausta minuutissa.

## Versiot
* **Maljuk K-01** ja **K-02**: itselataavaa kertatulta ampuvat siviilimallit. K-01 on 7,62×39 mm- ja K-02 5,56×45 mm NATO -kaliiperissa.
* **Shepit**: (suom. *kuiskaus*) Pidemmällä piipulla (52&nbsp;cm) ja äänenvaimentimella varustettu kivääri, johon voi asentaa bipod-tukijalat.
* **RIFF-P**: Elektroninen droonientorjuntalaite, joka käyttää Maljukin runkoa, mutta ei ole tuliase.

## Käyttäjät
;
Maljuk otettiin Ukrainan asevoimien erikoisjoukkojen käyttöön vuonna 2017. Ase päätynyt käyttöön muun muassa alueellisiin puolustusjoukkoihin ja kansalliskaartiin. Asetta on käytetty laajasti Venäjän–Ukrainan sodassa.

## Lähteet

## Aiheesta muualla
* Interproinvestin sivuilla
Mustajärvi (Kuusamo, eteläinen)

**Mustajärvi** on ylänköjärvi noin 14 kilometriä Kuusamon kuntakeskuksesta kaakkoon Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Mustajärven pinta-ala on noin 1,7 neliökilometriä. Etäisyys Oulusta on 207 kilometriä itäkoilliseen.

## Maantiede
Mustajärven ilmettä hallitsee pohjoisrannalta länteen työntyvä noin 80-hehtaarinen Erkkolanniemi. Sen pohjoispuolinen vesialue on matalampaa kuin eteläpuolinen alue. Järven ulottuvuus lännestä itään on noin 3,7 kilometriä. Noin viidesosa Mustajärvestä on enintään metrin syvä ja seitsemäsosa on vähintään kymmenen metriä syvä. Syvin piste, runsaat kuusitoista metriä, sijaitsee järven länsipuoliskolla Erkkolanniemen eteläpuolella.

Mustajärvi on saareton. Siihen laskee usea suo-oja, kuten nimetön oja vähäisestä Vapunlammesta (268,0 metriä merenpinnan yläpuolella) Vapunsuon halki. Mustajärven luusua sijaitsee pohjoisessa, josta alkaa Kuusamojärveen (253,0 metriä mpy) virtaava nimetön laskuoja. Mustajärven ja Kuusamojärven välinen kannas on kapeimmillaan noin neljänneskilometrin levyinen. Kannaksella on asutusta, kuten myös Erkkolanniemellä. Kannaksen halki kulkee seututie 866.

Mustajärven vesitilavuus on 8&nbsp;109&nbsp;000 kuutiometriä.

Mustajärvi (74.031.1.016) kuuluu Kuusamojärven lähialueeseen (74.031), joka on kolmannen jakovaiheen vesistö Kemijoen vesistössä (74). Toinen jakovaihe on Kuusamojärven alue (74.03). Mustajärvi on neljänneksi laajin Kuusamojärven lähialueen 36:sta vähintään hehtaarin laajuisesta järvestä.

## Lähteet
Mariette Hansson

**Mariette Petra Carola Hansson** (taiteilijanimeltään **Mariette**; s. 23. tammikuuta 1983) on ruotsalainen laulaja ja kitaristi. Hän osallistui vuonna 1999 TV4:n *Sikta mot stjärnorna* -kykyjenetsintäkilpailuun ja löi läpi vuoden 2009 *[[Idols (TV-formaatti)|Idolsissa]]*, jossa hän sijoittui neljänneksi.

Mariette on osallistunut Melodifestivaleniin vuosina 2015, 2017, 2018, 2020 ja 2023. Kaikilla kerroilla hän on edennyt finaaliin, parhaana tuloksena vuoden 2015 kolmas sija.

## Yksityiselämä
Mariette on kotoisin Harplingesta ja asuu Tukholmassa.

Mariette on homoseksuaali. Hän on kertonut kaapista tulemisensa lukioikäisenä olleen järkytys vanhemmille, mutta ajan myötä he oppivat hyväksymään asian ja välit muuttuivat entistäkin läheisemmiksi. Mariette kirjoitti ja lauloi Tukholman vuoden 2015 Pride-juhlan virallisen tunnuskappaleen ”My revolution”.

Marietella on vaimonsa kanssa kaksi yhteistä lasta sekä yksi bonuslapsi.

## Lähteet

## Aiheesta muualla
Mustajärvi (Kuusamo, pohjoinen)

**Mustajärvi** on vaarojen reunustama ylänköjärvi Kuusamossa Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Mustajärven pinta-ala on noin 17,2 hehtaaria. Etäisyys Oulusta on 238 kilometriä itäkoilliseen.

## Maantiede
Mustajärven ulottuvuus lännestä itään on noin 1,4 kilometriä. Melko tasaleveän järven suurin ulottuvuus etelästä pohjoiseen on noin 150 metriä. Kartan perusteella noin seitsemän hehtaaria eli noin 40 prosenttia järvestä on vähintään kymmenen metriä syvä ja noin kaksi ja puoli hehtaaria järvestä on vähintään 20 metriä syvä. Syvin piste on noin 30 metriä.

Mustajärvi on saareton. Sen luusua sijaitsee lännessä, josta alkaa Mustajärvensuon halki virtaava laskuoja. Järven eteläpuolella sijaitsee Mustajärvenvaara ja pohjoispuolella Porovaara. Järven pohjoispuolitse kulkee maantie 8690.

Mustajärvi (73.041.1.006) kuuluu Paljakan alueeseen (73.041), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Paljakan alueella on 54 vähintään hehtaarin laajuista järveä.

## Lähteet
Heini Hyvönen

**Heini Hyvönen** (s. 12. maaliskuuta 1994 Mikkeli) on suomalainen jalkapalloerotuomari. 

Hyvönen pelasi itse jalkapalloa PU-62:ssa. Hän on toiminut avustavana erotuomarina vuodesta 2009 saakka. Vuonna 2014 Hyvönen aloitti tuomarina Naisten Liigassa ja miesten Kakkosessa ja 2018 FIFA:n kansainvälisenä tuomarina. Vuonna 2023 hän toimi ensimmäisenä suomalaisena naisena avustavana erotuomarina Veikkausliigan ottelussa. Hyvösellä on myös UEFA:n videotuomarilisenssi. Hyvönen on nimetty ainoana suomalaistuomarina vuoden 2025 naisten EM-kisoihin, joissa hän toimii avustavana erotuomarina.

Hyvönen on ammatiltaan luokanopettaja.

## Lähteet

## Aiheesta muualla
*Heini Hyvönen Soccerway.
Filippiinien kansanäänestys 1937

**[[Filippiinit|Filippiineillä]] järjestettiin kansanäänestys** naisten äänioikeudesta 30. huhtikuuta 1937. Filippiinit oli tuolloin vielä Yhdysvaltain alaisuudessa, mutta naisten äänioikeus säilytettiin maan itsenäistyttyä.

## Tausta
Ennen kansanäänestystä Filippiinien perustuslaki takasi äänioikeuden vain miehille. Lisäksi äänioikeutetun piti olla luku- ja kirjoitustaitoinen, vähintään 21-vuotias, asunut Filippiineillä vähintään vuoden eikä ole erikseen menettänyt poliittisia oikeuksiaan. 

Kansanäänestyksessä äänestäjille esitettiin seuraava kysymys:Are you in favor of granting suffrage to women? ()Jotta kansanäänestyksen tulos olisi pätevä, vähintään 300 000 henkilön piti äänestää ehdotuksen puolesta ja puoltavia ääniä piti olla enemmän kuin vastustavia.

## Tulokset ja perintö

Äänioikeuden myöntämisestä kului 10 vuotta ennen kuin ensimmäinen nainen, Geronima Pecson, valittiin Filippiinien senaattiin.

## Lähteet
Scott Morrow

**Scott Morrow** (s. 1. marraskuuta 2002 Darlen, Connecticut, Yhdysvallat) on yhdysvaltalainen jääkiekkoilija, pelipaikaltaan puolustaja. Morrow edustaa NHL-joukkue New York Rangersiä.

Ennen NHL-uraansa Morrow pelasi USHL-juniorisarjassa Youngstown Phantomsin ja Fargo Forcen joukkueissa sekä University of Massachusetts-Amherst -yliopiston joukkueessa. Carolina Hurricanes varasi hänet toisella kierroksella 40. varausvuorolla . Heinäkuussa 2025 Hurricanes kauppasi Morrow'n, ensimmäisen ja toisen kierroksen varausvuorot vuoden 2026 varaustilaisuudessa New York Rangersiin vaihdossa K’Andre Milleriin. Morrow on pelannut 16 NHL:n runkosarjan ottelua. Näissä otteluissa hän on tehnyt yhden maalin ja viisi syöttöä eli yhteensä kuusi tehopistettä. Lisäksi Morrow on pelannut viisi NHL:n pudotuspeliä ilman tehopisteitä. Uran tilastot päivitetty 2. heinäkuuta 2025.

## Lähteet
Hanna Pauli

**Hanna Pauli** (o.s. **Hirsch**; 13. tammikuuta 1864 Tukholma – 29. joulukuuta 1940 Solna) oli ruotsalainen taidemaalari.  Hänet tunnetaan erityisesti sisätila- ja muotokuvamaalauksistaan.

Pauli syntyi juutalaisen musiikkikustantaja Abraham Hirschin ja Pauline Meyersonin perheeseen vuonna 1864. Hän sai 1870-luvulla yksityisopetusta Ellen Keyltä ja August Malmströmiltä. Pauli opiskeli vuosina 1881–1885 Kuninkaallisessa taideakatemiassa ja muutti sitten Pariisiin, missä hän opiskeli Académie Colarossissa. Vuonna 1887 hän sai paljon huomiota kollegaansa Venny Soldan-Brofeldtia esittävällä muotokuvalla. Siinä Soldan-Brofeldt, joka kuului varakkaaseen porvaristoon, istuu häpeilemättä lattialla likaisissa vaatteissa. Samoihin aikoihin syntyi Paulin toinen tunnetuimmista maalauksista, *Frukostdags*, jonka vaikutelma auringonpaisteesta sai suurta kiitosta kriitikoilta. 

Pauli meni Pariisissa naimisiin taidemaalari Georg Paulin kanssa ja he muuttivat vuodeksi Roomaan ennen palaamistaan Ruotsiin. Vaikka he saivat kolme lasta, Hanna Pauli pystyi jatkamaan taiteilijan ammatissa, osin koska pariskunnalla oli varaa palkata kotiapulaisia. Vuosina 1893–1897 Paulit asuivat Göteborgissa, missä he opettivat Göteborgin museon piirustuskoulussa. Vuonna 1900 valmistui maalaus *Vänner*, joka kuvaa monia 1900-luvun vaihteen tukholmalaisen kulttuurielämän keskeisiä henkilöitä; pöydän ääressä ovat muun muassa Ellen Key, Richard Bergh ja Olga Björkegren.

## Teoksia

Hanna Pauli - Familjegrup vid lampan - 1885.jpg|*Familjegrupp vid lampan* (1885)
Venny Soldan-Brofeldt, Artist (Hanna Pauli) - Gothenburg Museum of Art - GKM 0444.tif|*[[Venny Soldan-Brofeldt]]* (1887, Göteborgin taidemuseo)
Breakfast-Time (Hanna Pauli) - Nationalmuseum - 18709.tif|*Frukostags* (1887, Ruotsin kansallismuseo)
Hanna Pauli - Verner von Heidenstam or Hans Alienus - 1896.jpg|*[[Verner von Heidenstam]]* (1896)
Friends (Hanna Pauli) - Nationalmuseum - 18727.tif|*Vänner* (1900, Ruotsin kansallismuseo)
 
## Lähteet

## Aiheesta muualla
Vanja Geševa

**Vanja Atanasova Geševa** (myöh. **Tsvetkova**, , s. 6. huhtikuuta 1960 Brestovitsa, Plovdiv) on bulgarialainen ratameloja, olympiavoittaja ja maailmanmestari. Hän kilpaili kajakkien 500 metrillä.

Geševa saavutti olympialaisissa mitalin jokaisella yrittämällään. Moskovassa 1980 hän ylsi hopealle Birgit Fischerin voittaessa kultaa. Soulin olympialaisissa 1988 Geševa puolestaan voitti Fischerin 0,12 sekunnin erolla ja sai kultamitalin. Samoissa kisoissa hän myös saavutti hopeaa Diana Palijskan kanssa sekä pronssia Palijskan, Borislava Ivanovan ja Ognjana Petrovan kanssa. Näin Geševasta tuli ensimmäinen bulgarialainen, joka voitti sekä kulta-, hopea- että pronssimitalin samoissa olympialaisissa.

Geševa voitti maailmanmestaruuden Montrealissa 1986. Sen lisäksi hän saavutti neljä MM-mitalia, joista Tampereen 1983 hopea oli yksikkökilpailusta. Kilpauransa jälkeen Geševa on toiminut Bulgarian kanoottiliiton hallituksessa.

## Lähteet
Rosemarie Nitribitt

**Rosemarie Nitribitt** (1. helmikuuta 1933 Mendig – lokakuun loppu 1957 Frankfurt) oli länsisaksalainen seksityöntekijä, joka löydettiin kuolleena frankfurtilaisesta asunnostaan 1. marraskuuta 1957. Selvittämättömäksi jäänyt henkirikos oli Länsi-Saksan sodanjälkeisten vuosikymmenten eniten huomiota saaneita skandaaleja. Murhasta epäiltiin Nitribittin ystävää Heinz Pohlmannia, mutta hänet vapautettiin todisteiden puutteessa. Jo seuraavana vuonna ilmestyi Nitribittin elämästä kertova elokuva *Tapaus Rosemarie*, jossa pääosaa esitti Nadja Tiller.

Nitribitt kasvoi köyhissä oloissa, ja hänen yksinhuoltajaäitinsä istui toistuvasti vankilassa. Nitribitt raiskattiin 11-vuotiaana ja hän asui ajoittain lastenkodeissa tai sijaisperheissä. Hän aloitti prostituution jo teini-ikäisenä ja loi aikaa myöten itselleen ylellisen imagon; hän muun muassa opetteli puhumaan englantia ja ranskaa sekä ajoi kalliilla Mercedes-Benzillä, jonka kyytiin hän houkutteli asiakkaitaan. 

Huhujen mukaan Nitribittin asiakaskunnassa oli useita liike-elämän ja politiikan näkyviä hahmoja, jotka pyrkivät haittaamaan murhan tutkintaa omia jälkiä peitelläkseen. Jo rikospaikkatutkinnassa tehtiin merkittävä virhe, kun asunnon ikkunat avattiin ennen ruumiin lämpötilan mittaamista, joten teon tarkkaa päivämäärääkään ei saatu selville.
## Lähteet

## Aiheesta muualla
Juulia Grönlund

**Juulia Anna Alise Grönlund** (s. 31. maaliskuuta 1997) on suomalainen jalkapalloilija, pelipaikaltaan puolustaja. Hän edustaa Kansallisessa liigassa pelaavaa Helsingin Jalkapalloklubia.

Grönlund aloitti jalkapalloilun Puistolan Urheilijoissa ja pelasi sittemmin Vantaan Jalkapalloseurassa ja Pallokerho-35:ssä. Hän edusti Naisten Liigassa Helsingin Jalkapalloklubia kausina 2016–2018. Hän pelasi noina vuosina 47 liigaottelua ja teki niissä neljä maalia. Kaudella 2017 hän voitti Suomen Cupin. Kaudella 2018 loukkaantumiset vaivasivat häntä, ja hän pelasi myös kaksi ottelua Ykkösessä Helsingin Palloseuran joukkueessa.

Grönlund pelasi vuodet 2019–2024 Ruotsissa. Ensimmäisen kauden hän pelasi kolmannella sarjatasolla Sunnanån joukkueessa. Kaudella 2020 hän edusti toisella sarjatasolla Elitettanissa Lidköpingiä ja neljä seuraavaa kautta samassa sarjassa Sundsvallia. Hän pelasi Elitettanissa kaikkiaan 112 ottelua ja teki niissä seitsemän maalia.

Kaudeksi 2025 Grönlund palasi Suomeen ja Helsingin Jalkapalloklubiin. Hän pelasi kauden aikana 20 liigaottelua ja voitti sekä liigamestaruuden että Suomen Cupin.

## Lähteet
Siikaniemi (Hollola)

**Siikaniemi** on kylä Hollolan kunnassa, Päijät-Hämeen maakunnassa. Se sijaitsee Vesijärven rannalla, noin 16 kilometrin päässä Lahden keskustasta. Alueella sijaitsee Lahden seurakuntayhtymän omistama Siikaniemen kurssikeskus.

## Maantiede
Siikaniemi sijaitsee Vesijärven pohjoisrannalla, metsien ja vesistöjen ympäröimänä. Kylän läpi kulkee Siikaniementie, joka yhdistää alueen Kutajärven kylään ja edelleen Hollolan kirkonkylään.

## Siikaniemen kurssikeskus
Siikaniemen kurssikeskus on Lahden seurakuntien ylläpitämä leirikeskus, joka palvelee monipuolisesti niin seurakuntien kuin yksityisten ja yhteisöjen tarpeita. Keskus on toiminut paikalla jo vuosikymmenten ajan, ja vuonna 2023 se koki merkittävän peruskorjauksen.

### Tilat ja palvelut
* **Majoitustilat:** 121 vuodepaikkaa, joista 52 sijaitsee päärakennuksen 16 hotellitasoisessa huoneessa.
* **Kokoustilat:** Kirkkosali noin 200 hengelle sekä pienempiä kokous- ja ryhmätyötiloja.
* **Saunat:** Päärakennuksen sauna uima-altaalla ja erillinen rantasauna, jossa on kaksi erillistä saunatilaa.
* **Ulkoalueet:** Grillikatos, Rysänperä, Partiomaja ja laajat ulkoilumaastot.

### Toiminta
Siikaniemen kurssikeskus toimii erityisesti seurakuntien rippikoulujen, leirien ja koulutusten järjestämispaikkana. Lisäksi tiloja vuokrataan yksityistilaisuuksiin, kuten perhejuhliin ja kokouksiin. Keskus tarjoaa asiakkailleen majoitus-, ruokailu- ja kokouspalveluita.

### Siikaniemen sijainti
Siikaniemeen pääsee autolla Lahden keskustasta noin 20 minuutissa. Julkinen liikenne alueelle on rajallista, mutta leirien yhteydessä järjestetään usein erilliskuljetuksia.

## Lähteet
* Lahden seurakunnat
* Siikaniemi.fi
* Venuu.fi – Siikaniemi
### Viitteet
Luettelo Helsingin kaupunginvaltuutetuista, 2013–2017

Valtuustokauden **2013–2017 Helsingin kaupunginvaltuutetut** valittiin kuntavaaleissa 2013. Helsingin kaupunginvaltuusto koostuu 85:stä edustajasta.

## Kaupunginvaltuutetut
Valtuustoryhmät on lueteltu paikkamäärien mukaisesti. Edustajat on lueteltu valtuustoryhmiensä sisällä heidän vaalissa saamansa äänimäärän mukaan.

## Lähteet
2-amino-2-metyyli-1,3-propaanidioli

**2-amino-2-metyyli-1,3-propaanidioli** (C4H11NO2) on alkanoliamiineihin kuuluva orgaaninen yhdiste. Yhdistettä käytetään muun muassa emulsioiden stabilointiin ja korroosionestoaineena.

## Ominaisuudet, valmistus ja käyttö
Huoneenlämpötilassa 2-amino-2-metyyli-1,3-propaanidioli on väritöntä kiteistä ainetta. Yhdiste liukenee erittäin hyvin veteen ja liukenee lisäksi alkoholeihin, esimerkiksi etanoliin. 2-amino-2-metyyli-1,3-propaanidioli on heikko emäs, ja sen pK<sub>a</sub>-arvo on 8,76.

2-amino-2-metyyli-1,3-propaanidiolin valmistuksen ensimmäisessä vaiheessa formaldehydi ja nitroetaani reagoivat 2-metyyli-2-nitro-1,3-propaanidioliksi. Tämä yhdiste pelkistetään vedyttämällä 2-amino-2-metyyli-1,3-propaanidioliksi. Tuote puhdistetaan kiteyttämällä.

2-amino-2-metyyli-1,3-propaanidiolia käytetään muun muassa vahoja ja voiteita stabiloivana aineena, happamuudensäätöön, korroosionestoaineena ja happamien teollisuuskaasujen neutralointiin. Orgaanisen kemian synteeseissä yhdistettä käytetään esimerkiksi oksatsoliiniryhmiä sisältävien polymeerien valmistamiseen.

## Lähteet
Yanmar Stadion

**Yanmar Stadion** on Almeressa, Alankomaissa sijaitseva jalkapallostadion. Stadionin pääasiallinen käyttäjä on Almere City FC. Stadion on valmistunut vuonna 2005 ja sen kokonaiskatsojakapasiteetti on 4&nbsp;501 katsojaa, joista istumapaikkoja on 4&nbsp;200. Stadionin pinta on luonnonnurmi.

## Lähteet
Fortuna Sittard Stadion

**Fortuna Sittard Stadion** on Sittardissa, Alankomaissa sijaitseva jalkapallostadion. Stadionin pääasiallinen käyttäjä on Fortuna Sittard. Stadion on valmistunut vuonna 1999 ja sen kokonaiskatsojakapasiteetti on 12&nbsp;800 katsojaa. Stadionin pinta on lämmitettävä tekonurmi.

## Lähteet
Ukrainan latinalaiset aakkoset

**Ukrainan latinalaiset aakkoset** () viittaavat latinalaisten aakkosten käyttöön ukrainan kielen kirjoittamiseen. Nykyään ukrainaa kirjoitetaan lähes yksinomaan kyrillisin aakkosin. Latinalaisia aakkosia käytetään kuitenkin ukrainan kielen translitterointiin.

## Historiallinen tausta

1800-luvulla Itävalta-Unkariin kuuluneessa Galitsiassa, jonka asukkaat olivat enimmäkseen ukrainalaisia, käytiin keskustelua siitä, pitäisikö kieltä kirjoittaa latinalaisin vai kyrillisin aakkosin. Tätä keskustelua kutsutaan nimellä aakkossota. Latinalaisten aakkosten käyttöönoton puolesta puhuivat mm. Josip Lozynskyi. Vahvasti puolan kielestä vaikutteita ottava aakkosto sai myös osakseen kritiikkiä mm. Josyp Levytskyilta ja Markijan Šaškevytšilta. Erityisesti Šaškevytš nosti kritiikissään esiin mm. sen, että latinalaisilla aakkosilla ei ollut historiallista sidettä juuri ukrainan kieleen ja että kyrilliset aakkoset sopivat paremmin ukrainassa esiintyvien äänteiden kuvaamiseen yhdellä merkillä. Lisäksi hän pelkäsi vierasperäisen aakkoston käyttöönoton hidastavan ukrainalaisten koulutustason nostamista.

1850-luvulla latinalaisiin aakkosiin siirtymisestä alettiin puhua uudelleen, joskin ei juurikaan julkisesti. Tällä kertaa mallia haettiin tšekin kielestä ja ehdotuksen latinalaisista aakkosista julkaisi Josef Jireček.

Neuvostoliiton alkuvaiheissa esim. Serhi Pylypenko ehdotti, että ukrainaa voitaisiin alkaa kirjoittaa latinalaisin aakkosin, jotta kommunistisen vallankumouksen levittäminen läntiseen Eurooppaan onnistuisi helpommin.

## Ukrainan itsenäistymisen jälkeen
Neuvostoliiton romahdettua Ukrainassa on pyritty käyttämään latinalaisia aakkosia enimmäkseen translitterointiin. Lainopillisista termeistä vastaava komitea antoi ensimmäisen suosituksensa yhtäläisistä translitterointiohjeista vuonna 1996. Ukrainan hallitus antoi vuonna 2010 viimeisimmän suosituksensa erisnimien translitteroimisesta: 

Vuonna 2018 Ukrainan silloinen ulkoministeri Pavlo Klimkin ehdotti, että latinalaiset aakkoset otettaisiin käyttöön kyrillisten rinnalle. Hänen ehdotuksensa tuomittiin laajalti. Latinalaisten aakkosten käyttöönottoa on vastutettu mm. sillä, että se katkaisisi ukrainalaisten siteet historiaansa. Latinalaisten aakkosten puolustajat ovat sen sijaan pyrkineet linkittämään kyrillisten aakkosten käytön siihen, että Ukraina olisi sitä kautta osa ns. "venäläistä maailmaa". 

## Lähteet
De Adelaarshorst

**De Adelaarshorst** on Deventerissä, Alankomaissa sijaitseva jalkapallostadion. Stadionin pääasiallinen käyttäjä on Go Ahead Eagles. Stadion on valmistunut vuonna 1920 ja sen kokonaiskatsojakapasiteetti on 10&nbsp;000 katsojaa, joista istumapaikkoja on 7&nbsp;900. Stadionin pinta on lämmitettävä luonnonnurmi. Kentän koko on 105 x 68 metriä.

## Lähteet
Euroborg

**Euroborg** on Groningenissa, Alankomaissa sijaitseva jalkapallostadion. Stadionin pääasiallinen käyttäjä on FC Groningen. Stadion on valmistunut vuonna 2006 ja sen kokonaiskatsojakapasiteetti on 22&nbsp;555 katsojaa. Stadionin rakennuskustannukset olivat 29,4 miljoonaa euroa. Stadionin pinta on lämmitettävä luonnonnurmi. Kentän koko on 105 x 68 metriä.

## Lähteet
Pohjois-Lapin seurakuntayhtymä

**Pohjois-Lapin seurakuntayhtymä** on Lapissa toimiva Suomen evankelis-luterilaisen kirkon seurakuntayhtymä, jonka muodostavat Utsjoen ja Inarin seurakunnat. Seurakuntayhtymä hoitaa siihen kuuluvien seurakuntien talouden sekä kiinteistö- ja hautaustoimet. Seurakunnat ovat hallinnollisesti Oulun hiippakunnan alaisuudessa ja kuuluvat Lapin rovastikuntaan.

Vuoden 2025 lopussa Pohjois-Lapin seurakuntayhtymän seurakuntiin kuului yhteensä 4&nbsp;907 jäsentä. Jäsenmäärä on ollut laskussa koko 2000-luvun.

## Hallinto
Tärkeimmät päätökset tekee seurakuntayhtymässä yhteinen kirkkovaltuusto, jossa on vaaleilla valittuja luottamushenkilöitä molemmista seurakunnista. Se päättää esimerkiksi yhtymän talousarviosta, kirkollisveron suuruudesta ja rakennushankkeista. Yhteisessä kirkkovaltuustossa on yhteensä 21 jäsentä, joista Utsjoen edustajia on viisi ja Inarin edustajia 16.

## Lähteet

## Aiheesta muualla
* Pohjois-Lapin seurakuntayhtymän kotisivut
Abe Lenstra Stadion

**Abe Lenstra Stadion** on Heerenveenissä, Alankomaissa sijaitseva jalkapallostadion. Stadionin pääasiallinen käyttäjä on SC Heerenveen. Stadion on valmistunut vuonna 1994 ja sen kokonaiskatsojakapasiteetti on 27&nbsp;224 katsojaa, joista istumapaikkoja on 26&nbsp;000. Stadionin pinta on lämmitettävä tekonurmi. Kentän koko on 105 x 68 metriä.

## Lähteet
Wolmar Anton von Schlippenbach

**Wolmar Anton von Schlippenbach** (23. helmikuuta 1653 Liivinmaa – 27. maaliskuuta 1721 Moskova) oli Ruotsin hallitseman Viron kenraalikuvernööri vuosina 1704–1706.

Kun Suuri Pohjan sota puhkesi prinssi Kaarlen tultua kruunatuksi Kaarle XII:ksi, von Schlippenbach kokosi Liivinmaalla ratsuväkirykmentin, jonka everstiksi hän ryhtyi. Kun Kaarle lähti talvileiristään Dorpatiin (nyk. Tartto) ja suuntasi alkuvuodesta 1701 kohti Riikaa, von Schlippenbach jäi puolustamaan Liivinmaan rajaa. Hän voitti Raugen taistelun 5. syyskuuta 1701 ja hänet ylennettiin sen jälkeen kenraalimajuriksi.

Myöhemmin samana vuonna hän kärsi tappion Erastferin taistelussa 30. joulukuuta 1701, kun Boris Šeremetevin johtamat venäläisjoukot hyökkäsivät. Uusia tappioita tuli Sagnitzissa ja Hummelshofissa 19. heinäkuuta 1702. Vuonna 1703 hän joutui siirtämään suuren osan joukoistaan Lewenhauptin armeijan tueksi Kuurinmaalle, minkä vuoksi hän ei kyennyt estämään Narvan ja Dorpatin menetystä venäläisille vuonna 1704. Samana vuonna hänet nimitettiin Ruotsin hallinnoiman Viron kenraalikuvernööriksi Revaliin (nyk. Tallinna).

Vuonna 1708 von Schlippenbach osallistui Lewenhauptin Venäjän-retkeen rykmenttinsä everstinä. Pultavan taistelussa hän johti oikean siiven tiedusteluratsuväkeä ja joutui venäläisten vangiksi. Hän vapautui vankeudesta vuonna 1712 ja siirtyi Venäjän palvelukseen kenraalimajurin arvolla. Vuonna 1714 hänet ylennettiin kenraaliluutnantiksi. Von Schlippenbach kuoli Moskovassa vuonna 1721.

## Lähteet

* Nordisk Familjebok, Owl Edition.

### Viitteet
MAC³PARK Stadion

**MAC³PARK Stadion** on Zwollessa, Alankomaissa sijaitseva jalkapallostadion. Stadionin pääasiallisia käyttäjiä ovat PEC Zwolle ja Zwolsche Boys. Stadion on valmistunut vuonna 2007 ja sen kokonaiskatsojakapasiteetti on 14&nbsp;000 katsojaa. Stadionin pinta on lämmitettävä luonnonnurmi. Kentän koko on 105 x 68 metriä.

## Lähteet
Mandemakers Stadion

**Mandemakers Stadion** on Waalwijkissä, Alankomaissa sijaitseva jalkapallostadion. Stadionin pääasiallinen käyttäjä on RKC Waalwijk. Stadion on valmistunut vuonna 1996 ja sen kokonaiskatsojakapasiteetti on 7&nbsp;508 katsojaa. Stadionin pinta on lämmitettävä luonnonnurmi.

## Lähteet
Sparta Stadion

**Sparta Stadion** eli **Het Kasteel** on Rotterdamissa, Alankomaissa sijaitseva jalkapallostadion. Stadionin pääasiallinen käyttäjä on Sparta Rotterdam. Stadion on valmistunut vuonna 1916 ja sen kokonaiskatsojakapasiteetti on 11&nbsp;026 katsojaa. Stadionin pinta on luonnonnurmi. Kentän koko on 105 x 68 metriä.

## Lähteet
Rajarinne

**Rajarinne** () on Vaasan kaupungissa Västervikin eteläpuolella sijaitseva asuinalue, joka on myös tilastollinen pienalue Gerbyn suuralueella ja Vaasan 35. kaupunginosa. 

Asuinalue sijaitsee Storbergetin pohjois-luoteispuolella. Rajarinteen vanhimman osan asemakaava on hyväksytty vuonna 1987. Aluetta on myöhemmin laajennettu luoteeseen. Kaupunginosaan kuuluu lisäksi vielä uudempi Gerbynmäentien alue idässä, mutta tilastollisesti se kuuluu osittain Västervikiin ja osittain Länsimetsään.

## Rakennuskanta
Rajarinteessä on omakoti- ja paritaloja. Ne on rakennettu pääosin 1990- ja 2000-luvuilla ja edustavat aikansa elementtirakentamista. Yleisin pintamateriaali on puu ja väreinä on suosittu vaaleita sävyjä. Katot ovat musta- tai punatiilisiä harjakattoja. Tontit ovat pieniä, joten alueen asutus on tiheää.

## Väestö
Vuonna 2015 Rajarinteen alueella asui 1&nbsp;108 asukasta.

Rajarinteen asukkaista äidinkielenään suomea puhui 73,5&nbsp;%, ruotsia 22,3&nbsp;% ja muita kieliä 4,2&nbsp;% vuonna 2015. Alueen työvoimasta oli opiskelijoita 16,4&nbsp;% ja työttömiä 4,3&nbsp;% vuonna 2013.

Vaasalaisten keskuudessa Rajarinne mielletään rikkaan väestön asuinalueeksi. Siellä keskitulot olivat 38&nbsp;057 euroa vuonna 2014.

## Lähteet
Asito Stadion

**Asito Stadion** on Almelossa, Alankomaissa sijaitseva jalkapallostadion. Stadionin pääasiallinen käyttäjä on Heracles Almelo. Stadion on valmistunut vuonna 1999 ja sen kokonaiskatsojakapasiteetti on 12&nbsp;080 katsojaa. Stadionin pinta on tekonurmi. Kentän koko on 105 x 68 metriä.

## Lähteet
Rat Verlegh Stadion

**Rat Verlegh Stadion** on Bredassa, Alankomaissa sijaitseva jalkapallostadion. Stadionin pääasiallinen käyttäjä on NAC Breda. Stadion on valmistunut vuonna 1996 ja sen kokonaiskatsojakapasiteetti on 19&nbsp;000 katsojaa. Stadionin rakennuskustannukset olivat 13,2 miljoonaa euroa. Stadionin pinta on luonnonurmi.

## Lähteet
Koning Willem II Stadion

**Koning Willem II Stadion** on Tilburgissa, Alankomaissa sijaitseva jalkapallostadion. Stadionin pääasiallinen käyttäjä on Willem II Tilburg. Stadion on valmistunut vuonna 1920 ja sen kokonaiskatsojakapasiteetti on 14&nbsp;700 katsojaa. Stadionin pinta on luonnonnurmi. Kentän koko on 105 x 68 metriä.

## Lähteet
Stade Francis-Le Blé

**Stade Francis-Le Blé** on Brestissä, Ranskassa sijaitseva jalkapallostadion. Stadionin pääasiallinen käyttäjä on Stade Brestois 29. Stadion on valmistunut vuonna 1922 ja sen kokonaiskatsojakapasiteetti on 15&nbsp;220 katsojaa. Stadionin pinta on luonnonnurmi. Kentän koko on 105 x 68 metriä.

## Lähteet
Stade de la Tuilière

**Stade de la Tuilière** on Lausannessa, Sveitsissä sijaitseva jalkapallostadion. Stadionin pääasiallinen käyttäjä on FC Lausanne-Sport. Stadion on valmistunut vuonna 2020 ja sen kokonaiskatsojakapasiteetti on 12&nbsp;544 katsojaa. Stadionin pinta on lämmitettävä tekonurmi. Kentän koko on 105 x 68 metriä.

## Lähteet
Stadion Schützenwiese

**Stadion Schützenwiese** on Winterthurissa, Sveitsissä sijaitseva jalkapallostadion. Stadionin pääasiallinen käyttäjä on FC Winterthur. Stadion on valmistunut vuonna 1957 ja sen kokonaiskatsojakapasiteetti on 8&nbsp;700 katsojaa, joista itsumapaikkoja on 1&nbsp;700. Stadionin pinta on luonnonnurmi. Kentän koko on 105 x 68 metriä.

## Lähteet
Stadion Wankdorf

**Stadion Wankdorf** on Bernissä, Sveitsissä sijaitseva jalkapallostadion. Stadionin pääasiallinen käyttäjä on BSC Young Boys. Stadion on valmistunut vuonna 2005 ja sen kokonaiskatsojakapasiteetti on 31&nbsp;500 katsojaa. Stadionin rakennuskustannukset olivat 350 miljoonaa euroa. Kentän pinta on lämmitettävä tekonurmi. Kentän koko on 105 x 68 metriä.

Stadion on katsojakapasiteetiltaan toiseksi suurin jalkapallostadion Sveitsissä. Stadion oli yksi vuoden 2008 jalkapallon Euroopan-mestaruuskilpailuiden pelistadioneista.

## Historia
Stade de Suisse rakennettiin samalle alueelle, missä sijaitsi vuonna 2001 purettu Wankdorf Stadion. Stadionin kapasiteetti on 31&nbsp;784, ja sen katsomo on täysin katettu. Stadionin "katolla" on aurinkopaneelit, jotka tuottavat 700&nbsp;000 kilowattituntia sähköä vuodessa. Stadion avattiin virallisesti 30. heinäkuuta 2005, mutta ensimmäinen peli pelattiin jo 16. heinäkuuta 2005. Ottelussa 14&nbsp;000 maksanutta katsojaa todisti, kun BSC Young Boys hävisi Olympique Marseillelle numeroin 2–3.

Sveitsiläinen jalkapallojoukkue FC Thun pelasi kolme Mestarien liigan ottelua stadionilla vuonna 2005 ja yhden UEFA Cupin ottelun vuonna 2006.

## "Kuuma penkki"
Yksi katsomon penkeistä on punainen, muut ovat mustia ja keltaisia. Punainen penkki on ensimmäinen uudelle stadionille asennettu. Penkki paljastettiin 20. tammikuuta 2005 yleisölle. Tehtävä oli myönnetty Young Boysin entiselle pelaajalle ja valmentajalle Walter Eichille. Penkille ei voi ostaa lippua, koska penkki on varattu jokaisessa pelissä arvovieraalle.

## Lähteet
Stade Municipal (Yverdon)

**Stade Municipal** on Yverdonissa, Sveitsissä sijaitseva jalkapallostadion. Stadionin pääasiallinen käyttäjä on Yverdon-Sport FC. Stadion on valmistunut vuonna 1989 ja sen kokonaiskatsojakapasiteetti on 4&nbsp;20000 katsojaa, joista istumapaikkoja on 4&nbsp;000.

## Lähteet
Lyngby Stadion

**Lyngby Stadion** on Lyngbyssä, Tanskassa sijaitseva jalkapallostadion. Stadionin pääasiallinen käyttäjä on Lyngby BK. Stadion on valmistunut vuonna 1949 ja sen kokonaiskatsojakapasiteetti on 10&nbsp;000 katsojaa, joista 3&nbsp;100 on istumapaikkoja. Kentän pinta on luonnonnurmi. Kentän koko on 102 x 65 metriä.

## Lähteet
Stadio di Cornaredo

**Stadio di Cornaredo** on Luganossa, Sveitsissä sijaitseva yleisurheilustadion. Stadionin pääasiallinen käyttäjä on FC Lugano. Stadion on valmistunut vuonna 1951 ja sen kokonaiskatsojakapasiteetti on 4&nbsp;900 katsojaa. Stadionin pinta on luonnonnurmi. Stadionin jalkapallokentän koko on 105 x 68 metriä.

## Lähteet
Swissporarena

**Swissporarena** on Luzernissa, Sveitsissä sijaitseva jalkapallostadion. Stadionin pääasiallinen käyttäjä on FC Luzern. Stadion on valmistunut vuonna 2011 ja sen kokonaiskatsojakapasiteetti on 15&nbsp;680 katsojaa, joista 12&nbsp;680 on istumapaikkoja. Stadionin rakennuskustannukset olivat 60 miljoonaa euroa. Kentän pinta on lämmitettävä luonnonnurmi. Kentän koko on 105 x 68 metriä.

## Lähteet
Randers Stadion

**Randers Stadion** eli **Cepheus Park Randers** on Randersissa, Tanskassa sijaitseva jalkapallostadion. Stadionin pääasiallinen käyttäjä on Randers FC. Stadion on valmistunut vuonna 1961 ja sen kokonaiskatsojakapasiteetti on 10&nbsp;300 katsojaa, joista 9&nbsp;000 on istumapaikkoja. Kentän pinta on luonnonnurmi. Kentän koko on 102 x 65 metriä.

## Lähteet
JYSK Park

**JYSK Park** on Silkeborgissa, Tanskassa sijaitseva jalkapallostadion. Stadionin pääasiallinen käyttäjä on Silkeborg IF. Stadion on valmistunut vuonna 2015 ja sen kokonaiskatsojakapasiteetti on 10&nbsp;000 katsojaa, joista 6&nbsp;000 on istumapaikkoja. Kentän pinta on tekonurmi. Kentän koko on 105 x 68 metriä.

## Lähteet
Sydbank Park

**Sydbank Park** on Haderslevissa, Tanskassa sijaitseva jalkapallostadion. Stadionin pääasiallinen käyttäjä on SønderjyskE. Stadion on valmistunut vuonna 2001 ja sen kokonaiskatsojakapasiteetti on 10&nbsp;100 katsojaa, joista 5&nbsp;100 on istumapaikkoja. Kentän pinta on lämmitettävä luonnonnurmi. Kentän koko on 105 x 68 metriä.

## Lähteet
Viborg Stadion

**Viborg Stadion** eli **Energi Viborg Arena** on Viborgissa, Tanskassa sijaitseva jalkapallostadion. Stadionin pääasiallinen käyttäjä on Viborg FF. Stadion on valmistunut vuonna 1931 ja sen kokonaiskatsojakapasiteetti on 10&nbsp;000 katsojaa. Stadion on uudistettu vuonna 2001. Kentän pinta on lämmitettävä tekonurmi. Kentän koko on 105 x 68 metriä.

## Lähteet
Aspmyra Stadion

**Aspmyra Stadion** on Bodøssa, Norjassa sijaitseva jalkapallostadion. Stadionin pääasiallinen käyttäjä on FK Bodø/Glimt. Stadion on valmistunut vuonna 1964 ja sen kokonaiskatsojakapasiteetti on 8500 katsojaa. Kentän pinta on tekonurmi.

## Lähteet
MCH Arena

**MCH Arena** on Herningissä, Tanskassa sijaitseva jalkapallostadion. Stadionin pääasiallinen käyttäjä on FC Midtjylland. Stadion on valmistunut vuonna 2004 ja sen kokonaiskatsojakapasiteetti on 12&nbsp;152 katsojaa, joista 7&nbsp;409 on istumapaikkoja. Stadionin rakennuskustannukset olviat 11,4 miljoonaa euroa. Kentän pinta on lämmitettävä tekonurmi. Kentän koko on 105 x 68 metriä.

## Lähteet
Right to Dream Park

**Right to Dream Park** on Farumissa, Tanskassa sijaitseva jalkapallostadion. Stadionin pääasiallinen käyttäjä on FC Nordsjælland. Stadion on valmistunut vuonna 2000 ja sen kokonaiskatsojakapasiteetti on 10&nbsp;300 katsojaa, joista 9&nbsp;800 on istumapaikkoja. Kentän pinta on lämmitettävä tekonurmi. Kentän koko on 105 x 68 metriä.

## Lähteet
Brann Stadion

**Brann Stadion** on Bergenissä, Norjassa sijaitseva jalkapallostadion. Stadionin pääasiallinen käyttäjä on SK Brann. Stadion on valmistunut vuonna 1919 ja sen kokonaiskatsojakapasiteetti on 16&nbsp;750 katsojaa, joista 15&nbsp;041 on istumapaikkoja. Kentän pinta on luonnonnurmi. Kentän koko on 105 x 68 metriä.

## Lähteet
Bryne Stadion

**Bryne Stadion** on Brynessä, Norjassa sijaitseva yleisurheilustadion. Stadionin pääasiallinen käyttäjä on Bryne FK. Stadion on valmistunut vuonna 1946 ja sen kokonaiskatsojakapasiteetti on 5&nbsp;000 katsojaa, joista 3&nbsp;000 on istumapaikkoja. Jalkapallokentän pinta on luonnonnurmi. Kentän koko on 105 x 68 metriä.

## Lähteet
Fredrikstad Stadion

**Fredrikstad Stadion** on Fredrikstadissa, Norjassa sijaitseva jalkapallostadion. Stadionin pääasiallinen käyttäjä on Fredrikstad FK. Stadion on valmistunut vuonna 2007 ja sen kokonaiskatsojakapasiteetti on 12&nbsp;560 katsojaa.

## Lähteet
Briskeby Stadion

**Briskeby Stadion** on Hamarissa, Norjassa sijaitseva jalkapallostadion. Stadionin pääasiallinen käyttäjä on Hamarkameratene. Stadion on valmistunut vuonna 1934 ja sen kokonaiskatsojakapasiteetti on 6&nbsp;500 katsojaa. Kentän pinta on lämmitettävä tekonurmi. Kentän koko on 106 x 67 metriä.

## Lähteet
Haugesund Stadion

**Haugesund Stadion** eli **Haugesund Sparebank Arena** on Haugesundissa, Norjassa sijaitseva jalkapallostadion. Stadionin pääasiallinen käyttäjä on FK Haugesund. Stadion on valmistunut vuonna 1920 ja sen kokonaiskatsojakapasiteetti on 8&nbsp;983 katsojaa. Kentän pinta on lämmitettävä luonnonnurmi. Kentän koko on 105 x 68 metriä.

## Lähteet
KFUM Arena

**KFUM Arena** on Oslossa, Norjassa sijaitseva jalkapallostadion. Stadionin pääasiallinen käyttäjä on KFUM-Kameratene Oslo. Stadion on valmistunut vuonna 2007 ja sen kokonaiskatsojakapasiteetti on 3&nbsp;299 katsojaa. Kentän pinta on tekonurmi Kentän koko on 105 x 64 metriä.

## Lähteet
Theoz

**Theodor Jan Haraldsson** (s. 17. heinäkuuta 2005 Linköping) on ruotsalainen vaikuttaja, taiteilija ja näyttelijä.

## Aiheesta muualla
Nordmøre Stadion

**Nordmøre Stadion** on Kristiansundissa, Norjassa sijaitseva jalkapallostadion. Stadionin pääasiallinen käyttäjä on Kristiansund BK. Stadion on valmistunut vuonna 1950 ja sen kokonaiskatsojakapasiteetti on 4&nbsp;444 katsojaa. Kentän pinta on tekonurmi. Kentän koko on 105 x 68 metriä.

## Lähteet